Nach dem mir de Itritt für de Nationalpark gchauft und euises Zimmer bezoge händ, hä mir wölle öpis go z'Nachtässe. I dere Beiz, also bim Führer dehei, händs aber nüt für euis gha. Nid emal e Suppe. Und eu kei Bier. S'einzige wo's euis händ chöne abüte isch es Sandwich mit em Spiegelei drinne gsi.  Wo mir dänn so uf euises Sandwich planed händ, isch e Gruppe Touris cho, wo über die Agentur bueched gha händ, wie mir ursprünglich au. Die händ en mega deckte Tisch gha und zur Vorspies e Suppe übercho und no en zweite gang mit Fleisch und Riis und Papas. So wie sich das halt ghört da in Bolivie. Nachdäm sie ihre Suppe gässe gha händ, händ mir dänn au no zwei Teller für siebe Persone übercho.  Mir sind dänn nach em z'Nacht no go Banane, Guetzli und Bier poste und händ e gmëtliche Abig im "Stadtpark"  gmacht.